Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: a 18/2001. (V. 23.) KöViM—BM—KöM együttes rendelethez
Paragraph Index: 625

a 18/2001. (V. 23.) KöViM—BM—KöM együttes rendelethez A rendszeres környezetvédelmi felülvizsgálat igazolólap tartalma „MEGFELEL” környezetvédelmi felülvizsgálat esetén a tanúsítványadó a területi közlekedési felügyelet nevében, a bélyegzőjével ellátott, a motor gyújtási módjától (kényszer-, kompresszió-) függő tartalmú (benzin—dízel) rendszeres környezetvédelmi felülvizsgálat igazolólapot (a továbbiakban: Igazolólap) állít ki. Az Igazolólap mérete 70× 100 mm, tartalmát jelen melléklet határozza meg. Az Igazolólap a gépkocsi- és vizsgálatazonosító, illetve a felülvizsgálati környezetvédelmi jellemzőket tartalmazó részből áll. Az azonosító rész minden járműtípusra ugyanazokat a jellemzőket tartalmazza. Az Igazolólapon az egyes feliratok, adatok, rovatok elrend ezését, a szigorú számadású nyomtatványnak minősülő Igazolólapok őrzésének, kezelésének, nyilvántartásának részletes szabályait a Közlekedési Főfelügyelet állapítja meg.

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes